Younique เป็นเฟอร์นิเจอร์สั่งตัดตามใจ ทำให้สามารถปรับพื้นที่ใช้สอยจาก 35 ตร.ม. ให้เพิ่มขึ้นเทียบเท่ากี่ตร.ม.
Index Living Mall อุดช่องว่างตลาดเฟอร์นิเจอร์ด้วยการสร้างแบรนด์ลูก Younique บริการสั่งตัดเฟอร์นิเจอร์ได้ตามใจชอบ ตอบรับผู้บริโภคไลฟ์สไตล์ต่างกัน  ลูกค้าเปลี่ยน แบรนด์ต้องปรับ เชื่อว่าทุกคนอยากมีบ้านที่สวยงามตามใจต้องการ นอกจากภายนอกแล้ว การตกแต่งภายในก็เป็นสิ่งสำคัญ การเลือกเฟอร์นิเจอร์ให้ตอบโจทย์ตามความต้องการจึงเป็นเรื่องใหญ่ที่หลายคนให้ความสนใจ แต่ว่าความต้องการของแต่ละคนในการเลือกเฟอร์นิเจอร์แต่ละชิ้นก็ไม่เหมือนกัน ทั้งเรื่องงบประมาณ ความสวยงาม ฟังก์ชั่นที่ใช้ บางชิ้นซื้อมาแล้วไม่เข้ากับบ้าน หรือมีฟังก์ชั่นการใช้งานไม่เพียงพอ รวมไปถึงปัญหาเรื่องช่าง การติดตั้งต่างๆ ซึ่งปัญหาเหล่านี้เป็น Pain Point ในตลาดเฟอร์นิเจอร์ ที่ทำให้ Index Living Mall ร้านค้าปลีกเฟอร์นิเจอร์ ของตกแต่งบ้าน และของใช้ในบ้าน ได้นำมาวิเคราะห์และพัฒนาต่อยอดสู่ดซลูชั่นตอบโจทย์ลูกค้าที่ต้องการทำเฟอร์นิเจอร์บิวท์อิน ภายใต้ชื่อแบรนด์ Younique เป็นเฟอร์นิเจอร์สั่งตัดตามใจ ด้วยเทคโนโลยีอัจฉริยะ 4.0 (Customized Furniture 4.0) รับเทรนด์ตลาดในยุคดิจิทัลในเรื่อง Customize Furniture เฟอร์นิเจอร์ที่ปรับเปลี่ยนได้ตามใจทั้งฟังก์ชัน, สเปซเซฟวิ่งและดีไซน์ สอดรับเทรนด์ตลาดที่กำลังเปลี่ยนเพราะลูกค้าที่นี่ทุกคนมีการใส่ใจไลฟ์สไตล์ต่างกัน  กฤษชนก ปัทมสัตยาสนธิ กรรมการผู้จัดการ บริษัท อินเด็กซ์ ลิฟวิ่งมอลล์ จำกัด (มหาชน) เผยว่า “จากพฤติกรรมผู้บริโภคที่เปลี่ยนแปลงไปอย่างรวดเร็ว ทำให้เราคิดว่าแบรนด์ไม่ใช่ Advertising ที่แค่สื่อสารสิ่งที่ต้องการสื่อออกไปยังผู้บริโภคอีกต่อไปแล้ว แต่แบรนด์ต้องแชร์ความต้องการเดียวกันกับผู้บริโภค ต้องสร้างประโยชน์ให้กับผู้บริโภค ต้องจริงใจ อีกทั้งปัจจุบันเทรนด์คนรุ่นใหม่ยังมี Demand สูงในแง่ที่อยู่อาศัย ต้องการมีบ้าน หรือคอนโดเป็นของตนเองมากขึ้นอย่างเห็นได้ชัด จึงเป็นโอกาสดีที่ Younique จะเดินเครื่องทำตลาด สร้างเทรนด์ที่ตอบโจทย์ Pain Points ลูกค้าอย่างต่อเนื่อง” จัดสรรพื้นที่ได้มากขึ้น ด้วยความที่ Younique เป็นเฟอร์นิเจอร์สั่งตัดตามใจ ทำให้สามารถปรับพื้นที่ใช้สอยจาก 35 ตร.ม. ให้เพิ่มขึ้นเทียบเท่า 53 ตร.ม. พร้อมปรับเปลี่ยนขนาด และออกแบบจนผู้บริโภคพึงพอใจได้ถึงขั้นมิลลิเมตร ทำให้สามารถจัดสรรพื้นที่ใช้สอยได้เต็มพื้นที่ ทั้งแนวราบ แนวดิ่ง ด้วยการยืด ย่อ หด ขยาย แถมยังเลือกสี ขนาด และฟังก์ชันการใช้งานได้ตามใจ โดยมีดีไซเนอร์ส่วนตัวช่วยดูแล และให้คำปรึกษาตั้งแต่ต้นจนประกอบติดตั้งเสร็จ ภายใต้งบประมาณที่พอใจกำหนดได้ ช่วยลดขั้นตอน ลดปัญหา ลดค่าใช้จ่าย  ซึ่งเฟอร์นิเจอร์ของ Younique การันตีด้วยชื่อของ Index Living Mall ที่มีโรงงานผลิตเฟอร์นิเจอร์ของตนเอง สั่งผลิตด้วยระบบ Online จากหน้าสาขาส่งตรงสู่โรงงาน สามารถผลิตภายใน 20 วัน และมีระบบบาร์โค้ดบันทึกสินค้าแต่ละชิ้น เพื่อความถูกต้องและแม่นยำในการผลิตทำให้มั่นใจได้ว่าไม่หาย ไม่หนี ไม่เสี่ยง รองรับลูกค้าทั้งในกรุงเทพฯ และต่างจังหวัดได้ ปัจจุบัน Younique เปิดให้บริการแล้วที่  Index Living Mall ทั้ง 8 สาขา ได้แก่ สาขาพระราม 2, บางนา, รังสิต, เดอะวอล์ค ราชพฤกษ์, เดอะวอล์ค เกษตร-นวมินทร์, บางกรวย-ไทรน้อย, พัทยา และสาขาใหม่ล่าสุด ที่สาขาชัยพฤกษ์ โดยที่มีแฟล็กชิพสโตร์ที่ใหญ่สุดคือ สาขาบางนา ด้วยพื้นที่ 900 ตร.ม.
Younique เป็นเฟอร์นิเจอร์สั่งตัดตามใจ ทำให้สามารถปรับพื้นที่ใช้สอยจาก 35 ตร.ม. ให้เพิ่มขึ้นเทียบเท่า 53 ตร.ม. พร้อมปรับเปลี่ยนขนาด และออกแบบจนผู้บริโภคพึงพอใจได้ถึงขั้นมิลลิเมตร ทำให้สามารถจัดสรรพื้นที่ใช้สอยได้เต็มพื้นที่ ทั้งแนวราบ แนวดิ่ง ด้วยการยืด ย่อ หด ขยาย แถมยังเลือกสี ขนาด และฟังก์ชันการใช้งานได้ตามใจ